context_page_description: Toyota Carina var en serie af store mellemklassebiler bygget af den japanske bilfabrikant Toyota mellem sommeren 1970 og midten af 2001 i talrige generationer, og som senere blev afløst af Toyota Allion og Toyota Avensis. Allerede den første Carina-serie dannede basis for den i efteråret 1970 introducerede sportscoupé Toyota Celica.
context_section_description: Carina E (E for Europa) hhv. Carina T19 var udviklet specielt til det europæiske marked, og produktionen startede i februar 1992 og blev fra december 1992 flyttet fra Japan til Burnaston i England. Modellen var fortsat teknisk identisk med Corona. Med sin Magermix-motor fik bilen et benzinforbrug, som med 6,5 liter pr. 100 km (sedan og combi coupé med 1,8-benzinmotor med 79 kW (107 hk)) lå under flere minibiler. Karrosseriet var i modsætning til Carina II tydeligt større. Bilen fandtes ligesom forgængeren i tre karrosserivarianter (sedan, combi coupé og stationcar); udover flere forskellige benzinmotorer fandtes der fra 1996 også en 2,0-liters turbodieselmotor med 65 kW (88 hk), hovedsageligt i Belgien og Østrig.
hierarchical_section_title: Toyota Carina / Carina (T190, 1992−1997) / Carina E T19 (1992−1997)
page_title: Toyota Carina